Ehdotus neuvoston direktiiviksi yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisesta /* KOM/99/0437 lopull. - CNS 99/0191 */



Virallinen lehti nro C 342 E , 30/11/1999 s. 0042 - 0042



Ehdotus NEUVOSTON DIREKTIIVIKSI yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisesta (komission esittämä) PERUSTELUT Yhteisön vähimmäistoimenpiteistä tiettyjen kalatautien torjumiseksi annetussa neuvoston direktiivissä 93/53/ETY [1] määritellään toimenpiteet, jotka jäsenvaltioiden on toteutettava lohen tarttuvan anemian (ISA) mahdollisesti ilmetessä. Tämä Atlantin loheen tarttuva tauti aiheuttaa suuria tappioita tartunnan saastuttamilla vesiviljelytiloilla. Direktiivissä 93/53/ETY määriteltyjen toimenpiteiden tarkoituksena on hävittää tauti sen esiintyessä yhteisön alueelta. [1] EYVL L 175, 19.7.1993, s. 23. Vuoden 1998 toukokuussa lohen tarttuvaa anemiaa esiintyi Skotlannissa. Kyseessä olevien toimenpiteiden täytäntöönpano Skotlannin toimivaltaisen viranomaisen toimesta on osoittanut, että taudin tehokkaan valvonnan mahdollistamiseksi voidaan tehdä parannuksia ja taata samalla tartunnan saastuttamien tilojen edut niin hyvin kuin mahdollista. Parannuksia voidaan tehdä mahdollistamalla kalojen poistaminen tartunnan saastuttamilta tiloilta tietyn ajan kuluessa, jonka toimivaltainen viranomainen määrittelee paikallisen tilanteen perusteella ja noudattaen direktiivin 93/53/ETY yleisiä velvollisuuksia. Tämän ehdotuksen tarkoituksena on saada aikaan tällaisia parannuksia. Samanaikaisesti uskotaan, että ISA-pesäkkeen valvonta voidaan paremmin varmistaa tehokkaalla rokotusohjelmalla. Tässä vaiheessa tällaista mahdollisuutta ei ole. Tämän vuoksi direktiivissä 93/53/ETY säädettyjä vaatimuksia on mukautettava siten, että otetaan käyttöön rokotukset mahdollistava menettely ja määritellään edellytykset, joilla tällaisia rokotuksia voidaan toteuttaa. Ehdotus NEUVOSTON DIREKTIIVIKSI yhteisön vähimmäistoimenpiteistä tiettyjen kalatautien torjumiseksi annetun neuvoston direktiivin 93/53/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [2], [2] EYVL C ottaa huomioon Euroopan parlamentin lausunnon [3], [3] EYVL C ottaa huomioon talous- ja sosiaalikomitean lausunnon [4], [4] EYVL C sekä katsoo seuraavaa: 1) Neuvoston direktiivissä 93/53/ETY [5] säädetään muun ohessa, että lohen tarttuvan anemian ilmetessä kaikki tartunnan saastuttamalla viljelylaitoksella olevat kalat on viipymättä poistettava. [5] EYVL L 175, 19.7.1993, s. 23. Direktiivi sellaisena kuin se on muutettuna Itävallan, Suomen ja Ruotsin liittymisasiakirjalla. 2) Tätä tautia on esiintynyt vuoden 1998 toukokuussa Skotlannissa, ja useat tilat ovat tartunnan saastuttamia tai niiden epäillään olevan tartunnan saastuttamia. 3) Saadun kokemuksen perusteella kalat on mahdollista poistaa tilalta tietyn ajan kuluessa vaikuttamatta haitallisesti taudin hävittämispyrkimyksiin. 4) Rokotusohjelma voi olla uusi politiikka, joka tarjoaa uuden keinon lohen tarttuvan anemian valvomiseksi taudin puhkeamisen jälkeen. Tällä hetkellä yhteisön lainsäädännössä ei kuitenkaan säädetä tällaisesta mahdollisuudesta. 5) Tämän vuoksi olisi muutettava direktiiviä 93/53/ETY. ON ANTANUT TÄMÄN DIREKTIIVIN: 1 artikla Muutetaan direktiivi 93/53/ETY seuraavasti: 1) Korvataan 6 artiklan a alakohdan ensimmäinen luetelmakohta seuraavasti: "- kaikki eläimet on poistettava virallisen laitoksen hyväksymän ohjelman mukaisesti," 2) Korvataan 14 artiklan 1 kohta seuraavasti: "1. Rokottaminen luettelon II tauteja vastaan hyväksytyillä vyöhykkeillä tai hyväksymättömillä vyöhykkeillä sijaitsevissa hyväksytyissä viljely-laitoksissa ja vyöhykkeillä tai viljelylaitoksissa, jotka ovat aloittaneet direktiivissä 91/67/ETY säädetyt hyväksyntämenettelyt, on kielletty. Luettelon I tautien esiintyessä toteutettavat rokostusmenettelyt on täsmennettävä 15 artiklan 1 kohdassa tarkoitetuissa näytteeotto-suunnitelmissa." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1999. Jäsenvaltioiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 2000. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. Komissio antaa ne tiedoksi muille jäsenvaltioille. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Neuvoston puolesta Puheenjohtaja